## Europos Sąjungos pilietis yra darbuotojas arba savarankiškai dirbantis asmuo arba išlaiko tokio asmens statusą (UTPĮ 101 str. 1 d. 1 p.)

* n[ustatytos formos prašymas išduoti](http://www.migracija.lt/l.php?tmpl_into%5B0%5D=index&tmpl_name%5B0%5D=m_site_index178&tmpl_into%5B1%5D=middle&tmpl_id%5B1%5D=2052) teisės laikinai gyventi Lietuvos Respublikoje pažymėjimą. **Prašymas pateikiamas per Lietuvos migracijos informacinę sistemą (MIGRIS);**
* galiojantis kelionės dokumentas (pasas arba ID kortelė);
* dokumentas, patvirtinantis pažymėjimo išdavimo pagrindą, jeigu esate darbuotojas arba savarankiškai dirbantis asmuo\*:
	+ darbo sutartis, jeigu esate įdarbintas Lietuvoje; arba
	+ į Lietuvą siunčiančios įmonės, įstaigos ar organizacijos raštas, patvirtinantis Jūsų teisėtą darbą Lietuvoje; arba
	+ dokumentas, patvirtinantis kad esate savarankiškai dirbantis asmuo Lietuvoje; arba
	+ kiti dokumentai, įrodantys Jūsų teisėtą veiklą Lietuvoje (*pvz., dokumentas patvirtinantis, kad vykdote religinę veiklą*).
* dokumentai, patvirtinantys pažymėjimo išdavimo pagrindą, jeigu išlaikote darbuotojo arba savarankiškai dirbančio asmens statusą:
	+ dokumentas, patvirtinantis, kad nutraukta darbo sutartis (jos galiojimo laikas baigėsi) arba veikla ir dokumentas, patvirtinantis, kad laikinai nedirbate dėl ligos ar nelaimingo atsitikimo; arba
	+ dokumentas, įrodantis, kad po ne mažiau negu vienų metų darbo nutraukėte darbo sutartį arba veiklą dėl nepriklausančių nuo Jūsų aplinkybių ir įsiregistravote Užimtumo tarnyboje kaip bedarbis; arba
	+ dokumentas, patvirtinantis, kad dirbote pagal terminuotą darbo sutartį trumpiau kaip vienus metus ar per pirmuosius 12 darbo mėnesių nutraukėte darbo sutartį arba veiklą dėl nepriklausančių nuo Jūsų aplinkybių ir įsiregistravote Užimtumo tarnyboje kaip bedarbis (*tokiu atveju, šį statusą išlaikote 6 mėnesius nuo nedarbo pradžios*); arba
	+ dokumentas, patvirtinantis, kad darbo sutartis nutraukta (jos galiojimo laikas baigėsi) dėl nuo Jūsų priklausančių aplinkybių ir įsiregistravote Užimtumo tarnyboje kaip bedarbis, ir dokumentą, patvirtinantį, kad pradėjote mokytis profesijos, kuri susijusi su turėtu darbu.
* už teisės laikinai gyventi Lietuvos Respublikoje  pažymėjimo išdavimą privalote sumokėti valstybės rinkliavą – 8,60 Eur.

Pateikdamas prašymą galite pateikti ir sumokėtos valstybės rinkliavos mokamąjį pavedimą arba kvitą. Jeigu valstybės rinkliavą už Jus sumokėjo kitas asmuo, turi būti pateikta mokamojo pavedimo išplėstinė forma, kurioje nurodyta Jūsų vardas, pavardė ir asmens kodas ar gimimo data,.

Patikrinau, ar pateikti visi reikiami dokumentai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

 (užsieniečio pilietybė, vardas (-ai), pavardė (-ės) ir gimimo data)

ir juos priėmiau / nepriėmiau:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pareigų pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas (-ai) ir pavardė (-ės)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (data)

**Pastaba.** Kartu su prašymu pateikiami užsienyje išduoti dokumentai turi būti išversti į lietuvių kalbą, o vertimai – patvirtinti vertimo iš vienos kalbos į kitą paliudijimo teisę turinčio asmens ar institucijos.

\***Savarankiškai dirbantys asmenys** – individualių įmonių savininkai; mažųjų bendrijų nariai; tikrųjų ūkinių bendrijų ir komanditinių ūkinių bendrijų tikrieji nariai; asmenys, kurie verčiasi individualia veikla (advokatai, advokatų padėjėjai, notarai, antstoliai, verslo liudijimus turintys asmenys ir kiti asmenys); fiziniai asmenys, kurie verčiasi individualia žemės ūkio veikla, kai žemės ūkio valdos ar ūkio ekonominis dydis pagal valstybės įmonės Žemės ūkio informacijos ir kaimo verslo centro atliktus skaičiavimus už praėjusių metų mokestinį laikotarpį nuo sausio 1 d. iki gruodžio 31 d. yra lygus 4 ekonominio dydžio vienetams arba didesnis; šeimynos dalyviai, kaip jie apibrėžti Lietuvos Respublikos šeimynų įstatyme; asmenys, gaunantys pajamas pagal autorines sutartis arba pajamas iš sporto ar atlikėjo veiklos.